CELEX: 62015TN0255
Language: hr
Date: 2015-05-19 00:00:00
Title: Predmet T-255/15: Tužba podnesena 19. svibnja 2015. – Almaz-Antey protiv Vijeća

7.9.2015   
            
            
               HR
            
            
               Službeni list Europske unije
            
            
               C 294/69
            
         Tužba podnesena 19. svibnja 2015. – Almaz-Antey protiv Vijeća
   (Predmet T-255/15)
   (2015/C 294/84)
   Jezik postupka: engleski
   
      Stranke
   
   
      Tužitelj: OAO Concern PVO Almaz-Antey (Moskva, Rusija) (zastupnici: C. Stumpf i A. Haak, odvjetnici)
   
      Tuženik: Vijeće Europske unije
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               poništi Odluku Vijeća (ZVSP) 2015/432 od 13. ožujka 2015. o izmjeni Odluke 2014/145/ZVSP o mjerama ograničavanja s obzirom na djelovanja kojima se podrivaju ili ugrožavaju teritorijalna cjelovitost, suverenitet i neovisnost Ukrajine (SL L 70, str. 47.) i Provedbenu uredbu Vijeća (EU) 2015/427 od 13. ožujka 2015. o provedbi Uredbe (EU) br. 269/2014 o mjerama ograničavanja u odnosu na djelovanja koja podrivaju ili ugrožavaju teritorijalnu cjelovitost, suverenost i neovisnost Ukrajine (SL L 70, str. 1.), u dijelu u kojem se te mjere primjenjuju na tužitelja;
            
         
               —
            
            
               naloži Vijeću snošenje tužiteljevih troškova.
            
         
      Tužbeni razlozi i glavni argumenti
   
   U prilog osnovanosti tužbe tužitelj ističe pet tužbenih razloga.
   
               1.
            
            
               U okviru prvog tužbenog razloga tužitelj navodi da Vijeće nije dalo dovoljne ili odgovarajuće razloge za njegovo uključivanje na popis osoba, subjekata i tijela na koje se primjenjuju mjere ograničavanja vezano uz situaciju u Ukrajini.
            
         
               2.
            
            
               U okviru drugog tužbenog razloga tužitelj tvrdi da je Vijeće očito pogriješilo kada je smatralo da je u slučaju tužitelja ispunjen bilo koji od kriterija za uvrštavanje među sporne mjere.
            
         
               3.
            
            
               U okviru trećeg tužbenog razloga tužitelj ističe da tuženikova odluka krši načelo proporcionalnosti.
            
         
               4.
            
            
               U okviru četvrtog tužbenog razloga tužitelj navodi da cjelokupna tuženikova argumentacija ne ispunjava uvjete za određivanje mjera ograničenja.
            
         
               5.
            
            
               U okviru petog tužbenog razloga tužitelj tvrdi da je Vijeće neopravdano i nerazmjerno prekršilo tužiteljeva temeljna prava, uključujući i pravo na obranu i pravo na djelotvornu pravnu zaštitu.